
A retinális vérzés okozta hem felszabadulás és a kóros VEGF termelés kapcsolata a koraszülöttek ROP megbetegedésének hátterében.

Bevezetés: A koraszülöttek krónikus utóbetegségei a gyermekek életminőségét
befolyásolják, különösen rontja helyzetüket a retinopathia prematorum (ROP). A
ROP-os koraszülötteknél az ideghártya éretlen, ereződése még nem fejeződött be.
A kóros retinális neovaszkularizáció akár vakságok is okozhat, kezelése a fokozott
érburjánzást okozó növekedési faktor (VEGF) gátlásán nyugszik. Lézerkezelés
során a VEGF termelő sejtek elpusztítása a cél, illetve antitest alapú terápia a már
fokozott mértékben szintetizálódott fehérje közömbösítésére.
Célkitűzés: Célunk az volt, hogy a ROP során észlelt retinális vérzés ártatlan
jelenség- e VEGF képződés szempontjából, vagy új rizikó faktorként értékelhető.
Módszerek: Klinikai és laboratóriumi módszereket alkalmaztunk. A DE
Gyermekklinikájának adatbázisát retrospektív analízissel áttekintve 10 év ROP
eseteit gyűjtöttük ki, meghatároztuk az egyes érettségi fokokhoz tartozó ROP
incidenciát. Retinális vérzés alapján 2 csoportra osztottuk és felmértük a két
csoport lézerkezelésének arányát. In vitro modellként retina epiteliális (ARPE)
sejtek VEGF expresszióját vizsgáltunk hem hatására, melynek forrása a vérzéskor
lizált vörösvértest hemoglobinja. Gén- és fehérje szintű vizsgálatokat is végeztünk
(qPCR, ELISA).
Eredmények: 10 év alatt több mint 1000 igen kissúlyú koraszülött (VLBW) adatai
alapján megállítható, hogy a ROP különböző stádiumainak gyakorisága
gyermekklinikánkon megegyezik a nemzetközi adatokkal. Újszülöttkori központi
idegrendszeri országos sebészeti központként működve lehetőségünk volt 460
ROP esett összegyűjtésére, melyet két csoportra osztottunk a retinális vérzés
alapján. Retinális vérzés esetén szignifikánsan nagyobb mértékbe történt lézeres
kezelés. In vitro is igazoltuk, hogy a vérzés fokozza a VEGF termelést. Az ARPE
sejtek a hem jelenlétében dózis- és idő függvényében szignifikánsan emelkedett
VEGF expressziót mutatnak gén és fehérje szinten.
Konklúzió: Eredményeink alapján elmondhatjuk, hogy a hem nem ártatlan
jelenség a ROP progressziójában. A VEGF termelés progresszióján keresztül a
kóros neovaszkulárizációt elősegíti és a lézeres kezelés indikációjában új
rizikófaktorént szerepet játszhat.



